José Hernández

Chosė Rafaelis Hernandesas i Pueiredonas (José Rafael Hernández y Pueyrredón;  1834 m. lapkričio 10 d. – 1886 m. spalio 21 d.) – Argentinos poetas, rašytojas, žurnalistas, kovotojas.

 Biografija 
Gimė iš Ispanijos kilusių žemvaldžių Pueiredonų šeimoje netoli Buenos Airių. 1841–1845 m. mokėsi San Telmo licėjuje.Cronología de José Hernández, Biblioteca virtual de Miguel de Cervantes Tačiau vėliau turėjo sveikatos bėdų, dėl ko gydytojas patarė vaikui pakeisti klimatą, tad Chosė Hernandesas kartu su tėvu, prižiūrėjusiu ūkius, patraukė į pampas, kur susipažino su gaučais.José Hernández, Encyclopaedia Britannica.

1853–1868 m. įstojo į Buenos Airių valstijos pajėgas ir įsitraukė į kovas su Argentinos Konfederacija. 1870 m. po nepavykusio perversmo prieš prezidentą Domingą Sarmientą, Hernandesas pasitraukė į Braziliją. 1872 m. grįžo į Buenos Aires ir paskelbė savo svarbiausią veikalą – „Martinas Fjeras“.

Chosė Hernandesas rašė straipsnius į įvairius žurnalus ir leidinius (La Reforma Pacífica, El Nacional argentino, El Litoral, El Argentino, El Eco de Corrientes, La Capital de Rosario), vėliau įsteigė laikraštį El Río de la Plata. Pasisakė prieš Domingo Sarmiento vykdytą modernizaciją ir centralizaciją, palaikė Buenos Airių provincijos autonomiją ir gyvulininkyste paremtą gyvenimo būdą, tačiau prieštaravo į autonomistui generolui Chuanui Manueliui de Rosasui, kurį laikė despotu.

 Kūryba 
Žymiausias Chosė Hernandeso kūrinys – epinė realistinė poema „Gaučas Martinas Fjeras“ (El Gaucho Martín Fierro, 1872 m., 1879 m. išleido tęsinį „Martino Fjero sugrįžimas“ La vuelta de Martín Fierro). Jo kūryba laikoma gaučų ir visos Argentinos literatūros šedevru.Herrero Mayor, Avelino (1972). Escolios al Martín Fierro. Buenos Aires: Ministerio de Cultura y Educación, Dirección General de Administración. p. 5. Savo poemoje jis aprašo nykstantį gaučų gyvenimo būdą ir indėnų naikinimą. Gausu gaučų tautosakos, būdingi ryškūs buities vaizdai.

Taip pat parašė didaktinių, politinių ir biografinių kūrinių.

 Šaltiniai 

Kategorija:Argentinos rašytojai
Kategorija:Žurnalistai